b'\n_START_ARTICLE_\nBronislovas Kaulakys\n_START_PARAGRAPH_\nBronislovas Kaulakys (g. 1951 m. lapkri\xc4\x8dio 12 d. Jurgi\xc5\xa1kyje, Kupi\xc5\xa1kio raj.) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1970\xe2\x80\x931974 m. studijavo Vilniaus universitete, 1977 m. baig\xc4\x97 Maskvos fizikos ir technikos institut\xc4\x85. 1994 m. habilituotas fizini\xc5\xb3 moksl\xc5\xb3 daktaras._NEWLINE_1977\xe2\x80\x931990 m. dirbo Lietuvos moksl\xc5\xb3 akademijos Fizikos institute, nuo 1990 m. dirba Teorin\xc4\x97s fizikos ir astronomijos institute, nuo 1990 m. \xe2\x80\x93 Vyksm\xc5\xb3 ir sandar\xc5\xb3 teorijos skyriaus vadovas. Laim\xc4\x97j\xc4\x99s A. von Humboldto fondo stipendij\xc4\x85 1990\xe2\x80\x931992 m. ir 1997 m. dirbo mokslin\xc4\xaf darb\xc4\x85 Vokietijoje. Nuo 1996 m. d\xc4\x97sto Vilniaus universitete, nuo 2001 m. profesorius. Nuo 1997 m. Lietuvos mokslo institucij\xc5\xb3 taryb\xc5\xb3 pirminink\xc5\xb3 konferencijos prezidentas. Nuo 2003 m. Lietuvos mokslo tarybos narys.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritys: labai su\xc5\xbeadint\xc5\xb3 atomo fizika, netiesini\xc5\xb3 sistem\xc5\xb3 dinamika, kvantinio chaoso teorija, matavimai kvantin\xc4\x97je mechanikoje, kinetiniai ir difuziniai vyksmai, ekonofizika. Paskelb\xc4\x97 daugiau, kaip 150 mokslini\xc5\xb3 straipsni\xc5\xb3.'